cyanic-selkie/wikianc huggingface dataset:
ג'לאלאבאד (אפגניסטן)
היסטוריה
משנת 1978 ועד תחילת שנות התשעים שימשה העיר מקום אסטרטגי עבור הכוחות הסובייטיים והקומוניסטיים. ב-12 בספטמבר 1996 השתלט הטליבאן על העיר עד שהובס על ידי הכוחות האפגנים הנתמכים על ידי ארצות הברית בשלהי 2001. ארגון אל-קאעידה בנה מחנות אימונים בג'לאלאבאד באותה העת. ממשלו של נשיא המדינה חאמיד כרזאי נאבק בכוחות טרוריסטיים אלו עד שהחזיר את השליטה בעיר לידיו. כלכלתה של ג'לאלאבאד הלכה ושגשגה בהדרגה בעשור האחרון. רבים מתושבי העיר החלו להצטרף לכוחות הביטחון הלאומי האפגניים. נמל התעופה של ג'לאלבאד שימש זמן רב כבסיס צבאי לכוחות נאט"ו. בשנת 2011 הודיעה שגרירות ארצות הברית בקאבול כי בכוונתה להקים קונסוליה בג'לאלאבאד. בין 2013 ל-2021 התרחשו מספר פיגועי התאבדות על ידי כוחות המתנגדים למדינת אפגניסטן במתכונתה. כוחות אלה כוללים את הטליבאן, אל-קאעידה, המדינה האסלאמית וחקאני.
דיספרוסיום
תכונות
דיספרוסיום הוא מתכת כסופה, בעלת ברק מתכתי היציבה באוויר בטמפרטורת החדר. ניתן להמיס דיספרוסיום בחומצות. דיספרוסיום רך מאוד, ניתן לחתוך אותו עם סכין מטבח. תכונותיו מושפעות במידה ניכרת מזיהומים (לדוגמה מתכות אחרות), אפילו בריכוזים נמוכים.
רשת מרפאות פרופורציה
רשת מרפאות פרופורציה הן רשת מרפאות לרפואה אסתטית
אלחנדרה פיסארניק
ביוגרפיה
מבחר מקיף בעברית משיריה ומיומניה של פיסארניק, "בלילה הזה, בעולם הזה", בתרגומה של טל ניצן, ראה אור ב-2005 בהוצאת הקיבוץ המאוחד-סדרת "לטינו" והמפעל לתרגום ספרי מופת.
פיטסום אלמו
קריירת מועדונים
אלמו נולד בדסה שבאתיופיה ושיחק בפאסיל קנמה מליגת העל האתיופית. בשנת 2019 חתם בבהר דר קנמה מליגת העל האתיופית.
בוכניות
בוכניות (באנגלית: halteres) הן איברים דקים בעלי משקולת בקצוותיהם אשר התפתחו מהכנפיים האחוריות אצל חלק מהזבובאים והמניפאים ומאפשרות להם לשלוט על סיבוב הגוף בטיסה. אופן פעולת הבוכניות הוא כג'יירוסקופ.
מקווארי
בני-האדם היחידם השוכנים באי הם חיילי הצבא ההתנדבותי של אוסטרליה שהקים בסיס באי. הם מונים בין 20 ל-40 איש, תלוי בעונה. באי אין תושבי קבע.
גאליפריי
מיקומו של הכוכב בסדרה המחודשת (מ-2005 ואילך) נחשף בהדרגה במהלך שלוש השנים הראשונות לסדרה. בעונה הראשונה, נרמז שהכוכב נהרס יחד עם אימפריית הדאלקים על ידי הדוקטור במהלך מלחמת הזמן. לכוכב לא התייחסו בשמו עד ספיישל חג המולד של 2006, הוא תואר בפלאשבק ב"צליל התופים" (פרק סיום העונה השלישית), והיה חלק חשוב בעלילת הספיישל "סוף הזמן". הכוכב הופיע לזמן קצר בפרק סיום העונה השביעית, "שמו של הדוקטור", שבו הוצג הרגע בו הדוקטור הראשון וסוזן (נכדתו של הדוקטור) גונבים את הטארדיס. בסוף ספיישל החמישים שנה לסדרה, "יומו של הדוקטור", נחשף שהכוכב שרד, על אף שקפא בזמן והועתק למימד אחר.
מרתה קנפילד
מרתה קנפילד (Martha L. Canfield; נולדה ב-28 במאי 1949) היא משוררת איטלקייה.
הקלע החופשי
מערכה 1
מקס רוצה להתחתן עם אגתה, בתו של היערן הראשי קונו. על מנת להתחתן איתה ולהחליף את אביה כיערן ראשי, עליו להוכיח למחרת את קליעתו ואת ציונו במבחן הירי בפני אוטוקר, הנסיך הריבון, מכיוון שלמקס יש מזל רע במשך כמה ימים, הוא מהרהר בסיכויים שלו לאבד את אגתה אם ייכשל במבחן הירי (טריו קונו, קספר ומקס; מקהלה: O diese Sonne - "O this sun"). מקס נותר לבד, במלנכוליה עמוקה והוא נזכר בימים מאושרים (אריה: "דרך היערות, דרך כרי הדשא").
בתרבות הפופולרית
קטע קצר מתוך תחילת הרצ'יטטיב של מקס במערכה הראשונה ("'Nein, länger trag ich") מושמע בסרט הצרפתי מחוברים לחיים.
סופיה דה מלו ברינר אנדרסן
סופיה דה מלו ברינר אנדרסן (פורטוגזית: Sophia de Mello Breyner Andresen; 6 בנובמבר 1919 - 2 ביולי 2004) היא אחת המשוררות הפורטוגזיות החשובות במאה ה-20. אנדרסן היא זוכת פרס קמואש לשנת 1999.
המסדר הראשון
הופעתו הראשונה של המסדר הייתה ב"הכוח מתעורר", שם הוא הוצג כמסדר שמטרתו להשתלט על הגלקסיה בעזרת כוח ואימה. מטרותיו, בין היתר, הם להשמיד את המחתרת והרפובליקה, במטרתו השנייה הוא נוחל הצלחה כש"קוטל הכוכבים" פוגע במערכת הוסניאן (ובה בירת הרפובליקה חדשה, הוסניאן פריים) ומשמיד אותה.
ארגון הכוח של המסדר הראשון
המפקדת הבכירה במסדר היא קפטן פאזמה, הדמות הנשית הבכירה הראשונה המזוהה עם הנבלים. אמנם תוארה הרשמי הוא "קפטן", אך זהו שם מטעה, דרגתה האמיתית גבוהה בהרבה. פאזמה, למעשה, בכירה כל כך עד כי נחשבת חלק ממשולש הפיקוד הבכיר (של בסיס מחסל הכוכבים בפרט והמסדר בכללותו)- קיילו רן, גנרל האקס והיא עצמה. תחתיהם משרתים מספר רב של קצינים ומפקדים אשר שמם אינו ידוע. תחת המעגל הבכיר שהוזכר לעיל קיים צבא של חיילים שנחטפו בילדותם ממשפחתם ועברו אימונים "לשם דבר אחד - להרוג".
שפן סלע
תקשורת קולית
גם זכרים וגם נקבות משמיעים קולות אזהרה חזקים וחוזרים. בעונת הרבייה החלה בחודשים מרץ–אפריל הזכרים הבוגרים יושבים על סלעים בולטים ופותחים ב"שירה" המורכבת מקריאות צרחניות עולות ויורדות. מטרת השירה היא להכריז על תחום המחיה ועל הבעלות על העדר. חלק מהזכרים, בפרט הדומיננטיים, "שרים" כלומר משמיעים רצפים מורכבים של צלילים. השירה מורכבת מסדרת מקטעים, שכל אחד מהם מכיל רצף הברות מסוגים שונים: יללה, קרקור, נחירה, חריקה וציוץ. הן מאפייני הצליל והן המקצב של ה"שיר" אופייניים לפרט ואינם משתנים בהתאם לנסיבות. מחקר השוואתי של אוכלוסיות שפנים שונות העלה כי קיימים הבדלים בתחביר, כלומר בסדר ההשמעה של אלמנטים קוליים שונים בשירי הזכרים בין קבוצות מופרדות של שפנים, ככל שהאוכלוסיות מרוחקות יותר יורד הדמיון בתחביר של שירת הזכרים. התלות של מאפייני השירה בתפוצה מחזקת את ההנחה כי שירת הזכרים היא התנהגות נלמדת.
הכיבוש הערבי של ארץ ישראל
האימפריה הביזנטית בשלהי המאה השישית וראשית המאה השביעית
התמונה הכוללת מציגה מציאות מורכבת. המאה ה-6 והמאה ה-7 היו תקופות קשות בתולדות הסהר הפורה. סדרה של אסונות טבע באזור - רעידות אדמה, מגפות ומלחמות בלתי פוסקות, הביאו למשבר כלכלי ולירידה ניכרת בגודל האוכלוסייה. האימפריה הביזנטית, שלכאורה החזירה לעצמה את נכסיה במזרח התיכון לאחר ניצחונה על האימפריה הסאסאנית בשנת 627, לא הייתה במצב טוב יותר. בשנת 631 ערך הקיסר הרקליוס מסע צליינות מפואר לירושלים ונכנס לעיר דרך שער הרחמים, כצליין - ברגליים יחפות. ואולם, זמן קצר לאחר מכן הידרדר מצבו של הקיסר והוא סבל ממחלה לא ידועה שהביאה לבסוף למותו. במקביל הידרדר מצבו הנפשי בתהליך איטי, שלכאורה שיקף את מצבה הקשה של האימפריה כולה.
על הקרע הזה יש להוסיף את העובדה שלא נמצאה בסביבות הערים מערכת הגנה של ממש אשר ייצגה את עוצמתה הצבאית של הקיסרות, והעובדה שלא נמצאו יחידות צבא סדירות שפעלו לבלום את התקדמותם של הפולשים, אשר במשך חודשים רבים עשו בעבר הירדן וארץ-ישראל כבתוך שלהם. כתוצאה מכך, בחרה רוב האוכלוסייה בכניעה לכוחות המוסלמיים, חלקם פתחו את שערי עריהם ומבצריהם מרצונם וחלקם לאחר מצור סמלי קצר. על פי התיאורים של היסטוריונים בני התקופה איש מהתושבים לא יצא מגדרו לגלות התנגדות מתוך חומות המבצרים. התנגדות ממושכת הייתה מעשית והגיונית רק אם הייתה תקווה כי המצור יוסר על ידי הצבא הקיסרי, אך משנערכו מספר קרבות, מוגבלים בהיקפם ככל שיהיו, שהסתיימו בניצחון הצבא המוסלמי, לא היה כל טעם מצד המקומיים להסתכן במערכות מצור ממושכות. המוסלמים הקלו על החלטה זו על ידי כך שתהליך הכיבוש נעשה ללא פגיעה במערכות הכלכליות והמנהלתיות וללא פגיעה במרקם החברתי של המחוזות הכבושים.
האסטרטגיה הביזנטית
מקורות ביזנטיים מהמאה ה-7 מתארים תמונה אחידה של קשיים כלכליים רבים, האימפריה התקשתה לשלם את משכורות החיילים - הביזנטיים והמקומיים, ופנתה לשליטים ולמושלים המקומיים על מנת לגייס משאבים הנדרשים להגנת הפרובינציות אך נתקלו בחוסר שיתוף פעולה, כתוצאה מקשיים אלו התפתח משבר לוגיסטי שהביא להתמוטטות המערכת הצבאית בפרובינציות המזרחיות ורוח רעה של חוסר משמעת ומרדנות בצבא הביזנטי.
טקטיקה וחימוש
טקטיקות הלחימה היו לעיתים הגנתיות, וחיל הרגלים, לעיתים חמוש בשריון כבד, שימש העוגן ומרכז הכובד של קו החזית, כאשר יחידותיו משתמשות במכשולים טבעיים כמשענת. החיילים עמדו בשורות והתקדמו לכיוון היריב באותו מבנה, תוך שיחידות שונות מחליפות עמדות מול פני היריב על מנת לשמר כוחות. יחידות הקשתים היו בדרך כלל חיילי רגלים חמושים בחץ וקשת שירו חצים לטווחים של עד 150 מטר, כך שיעילותם הייתה בעיקר כנגד פרשי אויב התוקפים את הקווים של המוסלמים.
קרב מאוּתָה
הקרב נערך ככל הנראה בחודש ספטמבר 629, בסמוך לעיירה מאוּתָה, לא הרחק מקיר מואב (כרכ). על פי המקורות המוסלמים התגלתה התקדמות הגדוד המוסלמי על ידי ערבים מקומיים שדיווחו למפקד הביזנטי על ההתקפה. הכוח הביזנטי הצליח להרוג את המפקדים המוסלמים מלבד ח'אלד בן אל-וליד שהצליח לחלץ את עצמו ואת לוחמיו משדה הקרב.
פוליס
פּוֹליס (ביוונית: πόλις, ברבים: פּוֹלֵייס πόλεις) היא קהילה פוליטית אוטונומית כפי שהתקיימה ביוון העתיקה. לרוב הייתה הפוליס גם קשורה למיקום גאוגרפי. הפוליס הייתה מעין מדינה בזעיר אנפין (ומכאן כינויה הרווח "עיר-מדינה") אשר סיפקה את הצרכים הקהילתיים של תושביה – הגנה, שיפוט, חקיקה, תרבות ופולחן דתי, ובמקרים מסוימים גם שירותי רווחה וחינוך (אף ששירותים אלה היו נדירים בעולם העתיק כשירות הניתן על ידי הקהילה/השלטון).
מקובל להתייחס למונח פוליס כ"גוף אזרחים" יותר מאשר במובן של אוסף מבנים במיקום גאוגרפי מסוים; המונח משמש במדעי המדינה ובהיסטוריה ולא בגאוגרפיה.
צבא
בתקופה הקלאסית ניתן למצוא מספר חידושים בצבאות היווניים. החל מהמאה השישית לפנה"ס ובעיקר לאחר מלחמת פרס–יוון חלה התפתחות של הציים, ובפולייס מסוימות (כגון אתונה) הם הפכו לחיל העיקרי. כמו כן גויסו לצבאות הפוליס תושבים שאינם אזרחים – מטויקים ולעיתים אף עבדים.
הכיבוש הערבי של ארץ ישראל
כיבוש עזה
העיר עזה, שנותקה להלכה משאר הפרובינציה במהלך קרב דתין, נכבשה לבסוף לאחר קרב קשה במהלך אוגוסט או ספטמבר 637, על פי המסורת המוסלמית הבטיח עמר אבן אל-עאץ לאוכלוסייה האזרחית כי ביטחונם מובטח אך סירב להבטיח את חיי החיילים הביזנטיים בחיל המצב שככל הנראה נלחמו עם גבם אל הקיר. לאחר כיבוש העיר הועברו שרידי חיל המצב לבית גוברין ומשם לירושלים שם, באקט נדיר, הוצאו הביזנטים להורג לאחר שסירבו להתכחש לנצרות.
מקורות היסטוריים
למסקנה דומה מגיע ההיסטוריון ג'יימס מורטון וייקלי (James Moreton Wakeley) מאוניברסיטת אוקספורד. במאמר המנתח את המקורות ההיסטוריים המוסלמיים הוא מצביע על חוסר האמינות, הדיוק והקושי להפיק מהם תמונה היסטורית כלשהי המאפשרת לשחזר את האירועים במהלכם נכבש המזרח התיכון על ידי הצבאות המוסלמיים ומרחיב את היריעה של הדיון לתקופת האסלאם המוקדם. בסיכום טוען החוקר כי למרות המגבלות הקשות של המקורות המוסלמיים ניתן לקבל תמונה סכימתית על האירועים ללא תיארוך מקורב וללא כרונולוגיה מסודרת, תמונה זו שיש להרכיבה אליבא דוויאקלי ממספר מקורות רב ככל הניתן ומכל הצדדים המעורבים באירועים נמצאת בתהליך מתמשך של הרכבה על ידי המחקר המודרני.
פרדי פרינז ג'וניור
קריירה
בשנת 1999 כיכב בסרט האימה "אני יודע מה עשית בקיץ האחרון" והמשכו "אני עדיין יודע מה עשית בקיץ האחרון", הפכו אותו לכוכב נוער פופולרי. מאז כיכב בכמה וכמה סרטים המכוונים בראש ובראשונה לצעירים ולצעירים ברוחם. כך היה כשכיכב בסרט המדע בדיוני "מפקדת כנף" (1999) שהתבסס על משחק מחשב מצליח, וכמו כן בקומדיה הרומנטית "תלוי רק בך" (2000) שכוון בעיקר לבנות העשרה, כשפרינז גילם את הבחור המתוק והחייכן לאורך כל הסרט. סרטיו אלו היו הצלחות קופתיות מרשימות, על אף שהמבקרים קטלו את סרטיו.
הוא השתתף בהופעות אורח בסדרות הטלוויזיה "חברים", "פרייז'ר" ו"בוסטון ליגל". כמו כן כיכב בסדרה משלו, קומדיית מצבים בשם "פרדי", ששידרה רשת ABC במשך עונה אחת בלבד (אוקטובר 2005 - מאי 2006).
חיים אישיים
ב-1 בספטמבר 2002 פרינז נישא לשחקנית היהודייה-אמריקאית, שרה מישל גלר בטקס שנערך בחליסקו, מקסיקו. השניים הכירו מספר שנים לפני כן, בזמן הצילומים בלסרט "אני יודע מה עשית בקיץ האחרון", אולם החלו לצאת רק בשנת 2000, והתארסו באפריל 2001. ב-19 בספטמבר 2009 נולדה בתם הראשונה. ב-19 בספטמבר 2012 נולד לזוג בן; הם מתגוררים בלוס אנג'לס.
ג'וני גיטאר
תקציר העלילה
למחרת נוסעים אמה וג'וני לבנק בעיירה כדי להוציא משם כסף לשלם לעובדים. באותו זמן מתקיפים "דנסינג קיד" וחבורתו את הבנק ושודדים סכום כסף גדול. אמה והתושבים בטוחים שויינה עשתה עסק עם השודדים.
ביומסה (מקור אנרגיה)
ביומסה בעולם
באסיה ובאפריקה השימוש הביתי בביומסה הוא הגבוה ביותר. יבשות אלו מהוות חלק גדול באספקה מקומית של ביומסה, עקב השימוש המוגבר בפחם ובעץ בעירה לצורך חימום ובישול. לעומת זאת, ארצות הברית וברזיל מובילות בייצור של דלקים ביולוגיים נוזליים, בשל ייצור גבוה של ביו-אתנול מתירס בארצות הברית וקני סוכר בברזיל. ארצות אלו יחד מהוות יותר מ-70% מכלל אספקת הדלקים הביולוגיים העולמית. בנוסף לכך, אירופה היא ספקית הביוגז הגדולה ביותר בעולם, ומהווה יותר מ-50% מאספקת הביוגז העולמית. נוסף לכך תחנת כוח ביומסה לא מזהמת את הסביבה.
קפאת-עד
על פי טענה של קבוצת מדענים, מספיקה התחממות עולמית בגובה 1.5°C מעל ממוצע הטמפרטורות הנוכחי על מנת לגרום להפשרת קפאת-העד של סיביר.
תחום השטח של קפאת-עד והשפעותיה
גודל השטח שבו יש קפאת-עד משתנה יחד עם האקלים. נכון לעשור השני של המאה ה-21 מכוסה שטח נכבד של האזור הארקטי בקפאת-עד (כולל קפאת-עד עונתית). מעל קפאת-עד מכסה שכבה פעילה המפשירה במהלך הקיץ. צמחים יכולים לגדול רק בתוך השכבה הפעילה מכיוון שצמיחה יכול להתרחש רק בקרקע שהפשירה לגמרי, לפחות בחלק מהשנה. עובייה של השכבה הפעילה משתנה מדי שנה ותלוי גם במיקום הגאוגרפי, אבל היא בין 0.6 מטרים ל-4 מטרים. באזורים שבהם יש קפאת-עד רציפה, וחורפים קרים מאוד, יכול עומקה של שכבת קיפאון העד להגיע לעומק של עד 1,493 מטרים כמו בצפון האגנים של הנהרות לנה וינה בסיביר. קיפאון העד יכול גם לאחסן פחמן, הן ככבול והן כמתאן. מחקרים שבדקו את כמות הפחמן העריכו שבאזור קיפאון העד שסביב הקוטב הצפוני מאוחסנים בין 1,400 ל-1,700 מיליארד טון פחמן. בעוד שמחקר עדכני יותר שכלל גם את אזור קיפאון העד של רמת טיבט העריך שסך כל הפחמן המאוחסן באזורי קיפאון העד של חצי הכדור הצפוני הוא 1,832 מיליארד טון. כמות פחמן גדולה זו גדולה יותר מאשר כל הפחמן שיש ביצורים חיים כיום.
שבלול הגינה
התנהגות ואורח חיים
הרגל השרירית של שבלול הגינה מתכווצת כדי להניע את השבלול, ומפרישה ריר כדי להקל על התנועה בכך שהוא מפחית את החיכוך עם המצע עליו הולך השבלול. מהירותו המקסימלית של שבלול הגינה היא 1.3 סנטימטר לשנייה (כ-47 מטר לשעה או 0.047 קמ"ש).
שבלול הגינה צמחוני וניזון מחומר אורגני הנמצא באדמה, קליפות עצים וצמחייה. הוא יכול לאכול כמעט כל צמח או פרח.
בישראל
למרות היותו מין פולש הנחשב למזיק לגינה, הוא חביב על ילדים בשל קונכייתו הגדולה והיפה, והיותו נפוץ בגינות ובמשכנות האדם. בישראל לשבלול הגינה ישנו כינוי חיבה (שמקורו ביידיש): "ברל'ה" ביחיד ו"ברל'ך" ברבים. כינוי זה נפוץ בעיקר בקרב ילדים.
האל גריר
קריירה
בדראפט ה-NBA לשנת 1958 נבחר בבחירה ה-13 על ידי סירקיוז נשיונלס. גריר שיחק עבור סירקיוז במשך חמש עונות והעלה את ממוצע הנקודות שלו עד ל-19.6 נקודות למשחק בעונת, במהלכה נבחר לראשונה להשתתף במשחק האולסטאר. ב-1963 עברו הנשיונלס לפילדלפיה והפכו לפילדלפיה 76', שם התפרסם גריר כחברו לקבוצה של וילט צ'מברלין וכיכב בקבוצה החזקה של עונת שזכתה באליפות, ובכך סיימה את רצף שמונה האליפויות הרצופות של בוסטון סלטיקס. ב-15 המשחקים של פילדלפיה בפלייאוף של אותה השנה הוביל גריר את קבוצתו עם 27.7 נקודות למשחק.
כל ישראל ערבים זה בזה
הביטוי במובנו המקורי
המקור הקדום ביותר בו נאמר משפט זה הוא מדרש ההלכה "ספרא", על הפסוק: "וְכָשְׁלוּ אִישׁ בְּאָחִיו", המצוטט גם בתלמוד.
איך תנחמוני הבל
מבנה הקינה
בסוף כל מחרוזת מופיע הרפרן "וְאֵיךְ אֶנָּחֵם?!", ובמחרוזת האחרונה, כדי להביע את התקווה לגאולה בעתיד, הוא משתנה ל"וְאָז אֶנָּחֵם". בקטע מגניזת קהיר נמצא נוסח המרחיב את הרפרן לכדי מחרוזת שלמה: "אֵיךְ אֶנָּחֵם, וְרָחַק מְנַחֵם, וְקוֹל אֲרִי נוֹהֵם, הַעַל אֵלֶּה אֶנָּחֵם".
מריה ונטורה
ההצלחות הראשונות ברומניה ובצרפת
בשנת 1903 ליוותה את שרה ברנאר בסיור הופעות בארצות הברית. שיחקה אז כמה תפקידים קטנים ב"פדרה" ו"אנדרומקה" מאת רסין וב"פדורה" ו"טוסקה" מאת ויקטוריין סארדו. זמן מה היה לה קשר רומנטי עם אדואר דה מקס, שהיה גם הוא יליד רומניה וממוצא יהודי. יחד איתו השתתפה בפסטיבל חוגי הסטודנטים הרומנים בפריז ב-25 באפריל 1903, שבו השתתף גם הכנר והמלחין ג'ורג'ה אנסקו. ונטורה ודה מקס הופיעו ביחד בצרפתית גם ברומניה, למשל ב"ארֶנֶלה רומאנה", תיאטרון תחת כיפת השמיים בפארק קרול בבוקרשט, בהצגות קלאסיות כמו "בריטניקוס" ו "אנדרומקה" מאת רסין, "המלט" מאת שייקספיר, ב Le Passant מאת קופה, וב"איסופוס" מאת תאודור דה בנוויל, ברסיטלים של שירה. ונטורה שיחקה באותה הזדמנות גם ברומנית על במת התיאטרון הלאומי בבוקרשט ב-4 - 13 באוקטובר 1904. בסיום לימודיה בפריז, ב-27 ביולי 1905 זכתה מריה ונטורה בפרס הראשון למשחק בטרגדיות ובפרס השני במשחק בקומדיות. בדומה לדה מקס בזמנו, הצטרפה באותה שנה ללהקת התיאטרון "אודיאון" בפריז. בסתיו 1905 שיחקה לראשונה על במת תיאטרון זה ב"ברניס" מאת רסין. הצטיינה שם גם ב"אנדרומקה", ב"גלטיני" מאת קטול מנדס וב La gloire (התהילה) מאת דה בנוויל. ברומניה שיחקה גם התיאטרון של הזוג בולנדרה בבוקרשט ב"Îndrăgostita" (המאוהבת) ו ב"Omul de altădată", ("האדם של פעם") מאת פורטו-ריש וב"Marşul nupţial" (La Marche nuptiale - מארש החתונה) מאת אנרי באטאי וב"Să divorţăm" (בוא נתגרש) מאת סארדו.
ימי מלחמת העולם הראשונה
בימי מלחמת העולם הראשונה חזרה השחקנית לרומניה ועזרה בבקרים בטיפול בפצועים בבית חולים שדה בבוקרשט, לצידה של אלנה קאראג'אני-סטויינסקו, הטייסת הרומניה הראשונה. אחרי הצהרים ובערבים דיקלמה ונטורה שירים ושיחקה בפני המאושפזים. היא המשיכה לעשות זאת גם בימי הכיבוש הגרמני (1918) בבוקרשט, תוך שהיא נמלטת ליאשי, יחד עם ג'ורג'ה אנסקו ואמנים אחרים. בעת אותם ביקורים בבתי חולים ביאשי גילתה ונטורה את כישרונו של אחד המאושפזים, לימים שחקן התיאטרון ג'ורג'ה וראקה. ב-11 במרץ 1918 שיחקה על במת התיאטרון הלאומי של יאשי את נורה במחזה "בית הבובות" מאת איבסן, לצידם של טוני בולנדרה, יון מנולסקו וויקטור אנטונסקו.
בין "קומדי פרנסז" ובין המולדת
אחרי שנת 1919 שיחקה בתיאטרון "קומדי פרנסז" בפריז, שבה התקבלה על תקן "פרימה-דונה בקומדיות, דרמות, ולמקרה הצורך, בטרגדיות". כעבור 3 שנים, ב-1922 הפכה לחברה קבועה (sociétaire) (ה-366 במספר) של להקתו. הופעת הבכורה שלה ב"קומדיה פרנסז" בתפקיד ז'רמן פורטייה במחזה "Le voile dechiré " (הצעיף הקרוע) מאת פייר וולף, זכתה להערכה רבה בכל העיתונים. הופיעה בתפקידים רבים מן הרפרטואר הצרפתי והעולמי - במחזות של רסין, מולייר, קורניי ("Horace" - הורטיוס), מאריבו (סילביה ב"משחק של אהבה ומזל") צ'כוב, שו, פירנדלו, אוקטב מירבו ("Les affaires sont les affaires"), אנרי לנורמאן, פרנסואה מוריאק, אנרי באטאי וכו'. על במת התיאטרון הלאומי בבוקרשט שיחקה ב-1925 בתפקיד הראשי ב"יוהנה הקדושה" מאת ג'ורג' ברנרד שו. בתיאטרון רומני אחר, של להקת "בולנדרה-מנולסקו-מקסימיליאן-סטורין", שיחקה ב"A iubi" (לאהוב) מאת פול ז'רלדי, ב "Prizoniera " (השבויה) מאת אדואר בורדה. על במות צרפת ורומניה ראו אותה גם בתפקיד "לורנצאצ'ו" במחזה בעל אותו השם מאת אלפרד דה מיסה. גילמה את אנה במחזה הרומני "הבנאי מנולה" מאת אוקטביאן גוגה ואת ליאנה ב"Pavilionul cu umbre" -"הביתן עם צללים - " מאת סופר רומני אחר, ג'יב מיכייסקו. המשורר והאפיגרמיסט צ'ינצ'ינט פבלסקו, התלהב מאוד מהופעת מריה ונטורה במחזה האחרון וכתב למחבר,ג'יב מיכייסקו, את המכתם הבא:
לקריאה נוספת
(לקסיקון הנשים החשובות של רומניה)
מערכת בידור במטוסי נוסעים
מערכת בידור במטוסי נוסעים (באנגלית: In-flight entertainment או IFE) הוא מונח המתייחס למערכת הבידור הזמינה לנוסעים במטוסי נוסעים תוך כדי טיסה, ובמיוחד בטיסות ארוכות.
הגלקסיה הננסית תנור
מאפיינים
גודלה הזוויתי של הגלקסיה הוא בין 13 ל-17 דקות קשת שממרחקה שקול לקוטר של כ-2,270 שנות אור. מסתה מוערכת בכ- מסות שמש, כאלפית ממסת שביל החלב, אך רק כ- מסות שמש הן של כוכבים. כוכבי הגלקסיה הם ברובם כוכבים זקנים ועם מתכתיות נמוכה (אוכלוסייה מסוג II) כך שככל הנראה לא מתרחשת בגלקסיה יצירה של כוכבים חדשים. אחד מהצבירים הכדוריים (Fornax 4) שונה משאר הצבירים הכדוריים שמקיפים את הגלקסיה, בכך שכמעט ואין לו ענקים שאינם ענקים אדומים והמתכתיות שלו גבוהה משל שאר הצבירים. על פי התפלגות אוכלוסיית הכוכבים שלו נראה שגילו צעיר ב-3 מיליארד שנים מגילם של שאר הצבירים ומגילה של הגלקסיה עצמה.
משה גרטל
הישגים בתחרויות שחייה למסטרס
באליפות העולם בשחייה לוותיקים (74-70) שנערכה בבודפשט באוגוסט 2017 זכה גרטל ב-3 מדליות זהב, במשחה ל-200 מטר חופשי בתוצאה של (2:32.32 דקות), במשחה ל-400 מטר חופשי (5.26.71 דקות) ובמשחה ל-800 מטר חופשי (11:07.43 דקות).
מחלף אשקלון צפון
היסטוריה
באוקטובר 2017 פורסם על אודות המחלף והכבישים שיוקמו בסמוך אליו, בין היתר פורסם כי יסלל המשך לדרך רבין, יוקם מחלפון על מנת להקל על הגישה למכון טיהור השפכים של אשקלון וכן יוקם מחלף בכביש 4 שישמש את הבאים והנכנסים.
סטפן שצ'פוביץ'
קריירת מועדונים
ב-12 ביולי 2017 הושאל לספורטינג חיחון עד לסיום העונה. ב-19 באוגוסט ערך את הופעתו הבכורה בקבוצה בתיקו 0-0 נגד אלקורקון. ב-2 בספטמבר הבקיע את שערו הראשון בחיחון בניצחון 4-0 על ז'ימנסטיק טרגונה. ב-31 בינואר 2018 חתם ב-MOL וידי ההונגרית.
יצחק לופבן
אופוזיציה לאקטיביזם
במהלך שנות ה-20 התקרב לאנשי ברית שלום, הן על רקע אידאולוגי ואחדות דעים והן על רקע אישי, ונתן במה בעיתונו למאמריהם של עקיבא ארנסט סימון, יהודה לייב מאגנס, ר' בנימין והוגו ברגמן. אולם לאחר פרעות תרפ"ט הדגיש את ההבדל בין דרכו לדרכם; לדידו אסור להפוך את נושא השאיפה לשלום עם הערבים לעניין בפני עצמו, כתנאי להגשמת הציונות. הוא אף התנגד נחרצות למדינה דו-לאומית כהצעת "ברית שלום". במהלך ראשית שנות ה-30 צימצם לופבן את הבמה שנתן לאנשי "ברית שלום", עד שנדחקו כליל מהעיתונות הציונית של הזרם המרכזי.
לופבן היה אחד היחידים ביישוב שהשמיע את קולו נגד החבלה בפאטריה בנובמבר 1940. בישיבת מרכז מפא"י ב-15 בדצמבר 1940 הוא ציין כי טיבוע הספינה הוא היום השחור ביותר בשלושים ושתים שנות חייו בארץ ישראל: . שבוע לפני כן התפרסם ב"הפועל הצעיר" מאמר מאת סגנו של לופבן, ישראל כהן, ובו המשפט "ביום מר ונמהר אחד, הטביעה יד זדונית את האונייה", שזיכה את המאמר בשם "היד הזדונית". אף על פי שלופבן לא כתב את המאמר, הוא ערך אותו, פרסמו והסכים עם כל מילה ונתפס כרוח החיה מאחורי כתיבתו.
קווין פולאנד
מינכן 1860
פולאנד החל לשחק בקבוצת הנוער של מינכן 1860 בשנת 2007, כאשר היה בן 15. כעבור ארבע שנים החל לשחק בקבוצה הבוגרת. את הופעת הבכורה בקבוצה הבוגרת של מינכן 1860, ששיחקה אז בליגת הבונדסליגה השנייה, ערך בספטמבר 2010 במשחק ליגה מול אאוגסבורג, ועד לפגרת החורף של עונת 2010/11 צבר שש הופעות נוספות, ובשנה זו זכה במדליית ארד במסגרת פרס מדליית פריץ ואלטר המוענקת מדי שנה לכדורגלנים צעירים. פולאנד הרשים מאוד באותה תקופה במינכן 1860, והבקיע 20 שערים ב-57 הופעות ליגה בתקופתו בקבוצה. בקיץ 2012 עבר פולאנד להופנהיים.
המסע לעמק החלומות (סדרת טלוויזיה)
עלילה
במרכז העלילה ניצבים חמישה דינוזאורים (ושאר יצורים נכחדים מהמזוזואיקון): האפטוזאורוס ליליפוט, הטריצרטופסית סרה, דאקי הזאורולופוסית, פטרי הפטרנודון, ספייק הסטגוזאורוס, צ'אמפר הטירנוזאורוס ורודי האובירפטורית המבלים בעמק החלומות ונשמרים מאויבים כמו "אדום-טופר" הטירנוזאורוס ו"סקריץ' ותוד" הדיינוניכוסים.
ירגזי קרקעי
התנהגות
ירגזי זה כשמו מעדיף לצעוד או לקפץ על הקרקע מאשר לעוף. בניגוד לעורביים מהסוג (Podoces), הירגזי הקרקעי אינו אצן אלא מקפץ. הוא נצפה לעיתים קרובות בזוגות או להקות משפחתיות קטנות. הירגזי ניזון מחרקים, משתמש במקורו כדי לשלות אותם מסלעים או משלוליות או שהוא עוקב אחרי עדרי יאק וחוטף חרקים שנמשכו לגלליהם. הירגזי הקרקעי הוא עוף אנרגטי וזריז. עם זאת הוא עף נמוך ולמרחקים קצרים, וישתמש בתעופה רק כמוצא אחרון.
ברדס
ברדס בהיסטוריה
הברדס לרוב עשוי מפיסת בד אחת ריבועית המקופלת ונתפרת בתפר אחד אחורי או עליון, הפינה שבין החלק העורפי והעליון נגזר בצורה מעוגלת, הצד שלישי נתפר לשולי הגלימה או המעיל או נגזר יחד עם גזרת הבגד והצד הרביעי נשאר פתוח עבור הפנים.
רוג'ר בניסטר
ביוגרפיה
שיאו ההיסטורי החזיק מעמד רק עד ה-21 ביוני 1954, עת נשבר על ידי לאנדי, אך הוא כבר לא יכול היה ליטול מבניסטר את התואר: "הראשון שרץ מייל בפחות מארבע דקות".
יוסף סעד
הרב יוסף יצחק סעד (1885?–1973) היה רב, מחנך ואיש ציבור ישראלי, מראשי הקהילה התימנית בתל אביב.
טראסה (עיר)
בעיר ממוקם מטה של חברת "Cirsa" הבינלאומית.
UKIP
הבחירות לפרלמנט האירופי 2014
בבחירות אלו קיבלה המפלגה יותר קולות (27.49%) מכל מפלגה אחרת בבריטניה וקיבלה עוד 11 מושבים. המפלגה זכתה במושב בכל אחד מאזורי הבחירה ואפילו (בפעם הראשונה) בסקוטלנד, הישג אשר כונה על ידי פרג' "פריצת דרך". בחירות אלו היו לפעם הראשונה בתולדות בריטניה שמפלגה אחרת ממפלגת הלייבור והמפלגה השמרנית, קיבלה את מרבית הקולות.
הבחירות לפרלמנט האירופאי 2019
בעת הבחירות לפרלמנט האירופי 2019 שהתקיימו ב-23 במאי, איבדה יוקי"פ כשבע שמיניות מבוחריה. רק 554,463 הצביעו בעדה. הקמפיין שלה נפגע עקב מספר שערוריות, בין היתר כשחבר פרלמנט מטעמה נתגלה כתומך באפרטהייד. היא ירדה מן המקום הראשון בין המפלגות הבריטיות בפרלמנט האיחוד למקום השמיני, ואף נציג מטעמה לא נכנס.
היחס לישראל וליהדות
ב-13 באוקטובר 2014, כשנערכה בפרלמנט הצבעה לא-מחייבת על האפשרות להכיר במדינה פלסטינית, היה חבר המפלגה דאגלס קארסוול, שהושבע באותה ישיבה ממש, בין שלושת הצירים הבודדים שנאמו באותו דיון בעד ישראל וכנגד הכרה חד צדדית במדינה הפלסטינית.
האלבומים הנמכרים ביותר בכל הזמנים בארצות הברית
הקבוצות מבוססות על אמות מידה שונות; הגבוהה ביותר מציבה רף של לפחות 20 מיליון עותקים, בעוד הנמוכה ביותר מציבה רף של לפחות 10 מיליון עותקים. כמו כן, האלבומים רשומים לפי סדר מכירות עותקים מוסמך על ידי איגוד תעשיית ההקלטות האמריקאי בלבד, כפי שכבר צוין לעיל.
קלינט דמפסי
קריירת מועדונים
בדצמבר 2006, פולהאם הציעה 4 מיליון דולר עבור העברת דמפסי אליה - הסכום הגבוה ביותר שהוצע עבור שחקן MLS. אף על פי שהליגה הסכימה לשחרורו, היה עליו לקבל רישיון עבודה ממשרד הפנים של הממלכה המאוחדת; ב-10 בינואר 2007 הוא קיבל את רישיון העבודה ועבר לשחק באנגליה.
בנימין אבניאל
בנימין אבניאל (גטשטיין) (1 בנובמבר 1906 - 18 ביוני 1993) היה חבר הכנסת בסיעת תנועת החרות.
עשיתי
רקע ויצירת השיר
פצצתי מספר שהברון והוא ניסו ליצור בשיר אווירה של מועדון בו מבלים חיילים צעירים בחופשה, כפי שהוא והברון נהגו לבלות במועדון בזמן שירותם הצבאי. את השיר עצמו ניסו ליצור כשיר שמקפיץ ומרקיד את אותם חיילים, כפי שבתקופתם קרה כשהושמעו שירים כמו "אין אני" או "כל הילדים רוקדים" של שוטי הנבואה. לכן הם הוסיפו את הצעקות שמופיעות בשיר, כמו: "עשיתי צבא!" או "שחור, חזק!".
בגרסת השיר הבית המדבר על השרות הצבאי הועבר לתחילת השיר, והחלק המדבר על טיול להודו הועבר לבית השני, לפי הסדר שבו הדברים התרחשו, ולא לפי סדר הכתיבה.
סאטרדיי נייט לייב
פורמט
סגל השחקנים הקבוע מורכב משחקנים לא מוכרים לציבור הרחב שמקבלים את ההזדמנות הראשונה שלהם בטלוויזיה, כאשר בכל פרק מתארח מנחה מהשורה הראשונה של התרבות האמריקאית והעולמית לצד מוזיקאי או להקה אורחת.
טום ואן ארסדייל
תומאס ארתור ואן ארסדייל (באנגלית: Thomas Arthur Van Arsdale; נולד ב-22 בפברואר 1943) הוא כדורסלן עבר אמריקאי.
ידידיה צבי שטרן
ביוגרפיה
עם שובו לישראל הצטרף שטרן לפקולטה למשפטים באוניברסיטת בר-אילן, ובה מילא מגוון תפקידים: הוא ייסד בה את המרכז למשפט מסחרי והיה למנהלו הראשון (1992-1988); כיהן כדיקן הפקולטה למשפטים באוניברסיטה (1994–1998); הקים את 'צביון - מרכז לחקר ישראליות, יהדות ודמוקרטיה' (2003-2001); יזם את ההוצאה לאור של הפקולטה למשפטים והיה יושב הראש הראשון שלה (2007-2005). ושימש יועץ לענייני פיתוח אקדמי לנשיא ולרקטור של אוניברסיטת בר-אילן (1998–1999)
ג'וניור קאייסרה
קריירה
קאייסרה את הקריירה שלו בסנטו אנדרה. הוא הושאל בשנת אלגואנו, אך לא זכה לדקות משחק. בשנת הושאל לאמריקה (ריו פרטו). בקיץ הושאל לז'יל ויסנטה מליגת המשנה בפורטוגל איתה עלה לליגה הראשונה, ועונה לאחר מכן הגיע איתה לגמר הגביע הפורטוגזי בו הפסידה לבנפיקה ליסבון 2-1.
יותם (מיצב)
"יותם" הוא מיצב מעשה ידי האמן גדעון גכטמן לזכרו של יותם בנו.
תיאור המיצב
את פני הנכנסים לחלל התערוכה קיבל פוחלץ של טווס, המסמל באיקונוגרפיה נוצרית את הנצח שלאחר המוות, הטווס הועמד על כן שיש. בהמשך המציב ראה הצופה ריהוט הלקוח מתחום הרפואה והקוסמטיקה. בחדר מוצבים שולחנות טיפול לבן וארונות מגירות לבנים, כדוגמת אלא המצויים בחדרי חולים בבית חולים; כל רהיטים אלה ניצבים על גלגלים. על עמודי נירוסטה תלויים תצלומים של חלקי גוף. כמו כן מוצבים ביצירה פרגוד בית חולים, אקווריום ועגלת משחק העשויה שיש בצבע אדום, וכן מגבות ועליהן שם הבן. המיצג כוללת תצלומים מחדר האשפוז של יותם, ויציקות רגליים שלו בגבס.
תה"ל
היסטוריה
החברה נוסדה ב-1 באפריל 1952 (ו' בניסן תשי"ב) כחברה ממשלתית (הממשלה - 52%, הסוכנות - 24% והקרן הקיימת - 24%). החברה נוסדה ביוזמתו של שמחה בלאס (שהיה מנהלה הכללי הראשון, לאחר סיום עבודתו כמנהל אגף המים במשרד החקלאות). בעת הקמתה, הייתה תה"ל החברה הממשלתית היחידה בישראל שעסקה במשק המים. בראשית ימיה עסקה החברה הן בתכנון (בעיקר תכנון המוביל הארצי) והן בביצוע השלבים הראשונים של המוביל. בשנת 1956 פרש מנכ"ל החברה מתפקידו עקב חילוקי דעות בעניין תחום הפעולה של החברה. מאותה שנה נקבע שתה"ל לא תעסוק בביצוע ותתמקד בתכנון כולל של משק המים הארצי במטרה לפתור את אחת הבעיות החמורות ביותר של מדינת ישראל – המחסור במים. חטיבת הביצוע של תה"ל הועברה למקורות (שהייתה אז חברה הסתדרותית שסיפקה כרבע מכמות המים בישראל ומאוחר יותר הפכה לחברה ממשלתית החולשת על רוב מי המדינה) אשר הופקדה על ביצוע וניהול מפעל המים הארצי.
רשימת עשירי ישראל
2010
פילוח התחומים שבעזרתן הצליחו 100 עשירי ישראל לצבור את הונם הראשוני כמיליונרים, לפי רשימת "מעריב" לשנת 2010:
הקורפוס האלפיני (איטליה)
מבנה הקורפוס וציודו
הגייס הורכב משלוש אוגדות שמנו 17,460 חיילים כל אחת. האוגדה האלפינית השנייה - טרידנטינה, והאוגדה האלפינית השלישית - ג'וליה, שכללו 2 רגימנטים של חיל רגלים קל, רגימנט ארטילרייה וכן כוחות עזר כל אחת. האוגדה האלפינית הרביעית – קונאו, שכללה 2 רגימנטים של חיל רגלים קל וכוחות עזר ובמהלך לחימתה בחזית המזרחית, לא כללה רגימנט ארטילריה. בנוסף כלל הגייס 11 סוללות ארטילריה שהוכפפו למפקד הקורפוס וצוידו ב-32 תותחים בקוטר 105 מילימטרים, ו-13 תותחים בקוטר 149 מילימטרים.
מקס בקמן
מורשת
מאה שנה להולדתו בשנת 1984 צוינה באזור ניו יורק רק על ידי תערוכה צנועה במוזיאון האמנות הפרברי של מחוז נסאו. המוזיאון לאמנות סנט לואיס מחזיק באוסף הציבורי הגדול ביותר של ציורי בקמן בעולם וקיים תערוכה גדולה של עבודותיו בשנת 1998.
טוד מקארתי
טוד מקארת'י (באנגלית: Todd McCarthy) הוא מבקר קולנוע אמריקאי שכתב במשך 31 שנה במגזין Variety וכיום כותב עבור המגזין The Hollywood Reporter.
חייו
מקארת'י הוא דמות מוכרת בהוליווד ובתקופתו ב-Variety היה מבקר הקולנוע הבכיר (Chief Film Critic) של המגזין. הוא נשלח מטעם המגזין לפסטיבלי קולנוע רבים, והיווה דמות המזוהה עם המגזין. בביקורות שפרסם על סרט חדש, אותן השתדל לפרסם בסמוך ליציאתו לאקרנים, הוא נהג לכלול התייחסות לפוטנציאל הרווחי של הסרט בקופות הקולנוע, והשתדל לנמק את ביקורתו, באופן שיהווה ביקורת בונה ליוצרי הסרט.
סנטניאל פארק
סנטניאל פארק (באנגלית: Centennial Park) הוא פרוור בסידני המנוהל על ידי עיריית סידני (The City of Sydney).
יד ושם: קובץ מחקרים
משנת 2012 עורכו הוא דוד זילברקלנג.
הלברשטאדט
הַלְבֶּרְשְׁטָאדְט (בגרמנית: Halberstadt) היא עיר במדינת סקסוניה-אנהלט שבגרמניה ובירת מחוז הָארְץ. היא נמצאת על דרך בתי העץ הגרמנית (Deutsche Fachwerkstraße).
יהדות העיר
בסמוך לבית הכנסת, בסמטת רוזנוִוינְקֶל, שכן בית-המדרש הקהילתי ("קלויז"), אחד מהגדולים והנודעים בכל אשכנז, שעשה את העיר למרכז של תורה. כיום שוכנת בבניין האקדמיה על שם משה מנדלסון שמארגנת תערוכות, מצגות וקונגרסים, ומהווה מוקד מידע על התרבות ואורח החיים היהודי.
גואטמלה
גאוגרפיה ומנהל
מרבית המדינה היא הררית, למעט קווי החוף, והשפלה של מחוז פטן, המשתרע על פני צפונה של המדינה. אקלימה טרופי חם, אך ממוזג יותר ברמה. מרבית הערים מרוכזות בחלקה הדרומי, ההררי, של המדינה. הערים המרכזיות הן גואטמלה סיטי הבירה, קצאלטנאנגו, ואֶסְקְווִינְטְלָה. ההר הגבוה במדינה הוא טחומולקו. אגם אִיסָבָל, הגדול במדינה, ממוקם בקרבת החוף הקריבי.
מי ורדים
מי ורדים (בפרסית: گلاب; גולב) הם תרחיף המופק כתוצר לוואי של זיקוק עלי כותרת של ורדים. מי הוורדים מהווים תחליף זול לשמן ורדים שמשמש בתעשיית הקוסמטיקה. מקור מי הוורדים במטבח הפרסי.
תחרות הפסנתר הבינלאומית ע"ש נאומבורג
תחרות הפסנתר מקדשת את האידיאלים שהציב וולטר נאומבורג, כמוה כשאר התחרויות, הפרסים לביצועי סולו ומוזיקה קאמרית, הקלטות מלחינים, ניצוח והזמנת יצירות, כולם במימון קרן נאומבורג. וולטר נאומבורג החזיק בהשקפה, שתחרויות כאלה תורמות לא רק לרווחת כוכבים חדשים, אלא גם לעידוד אמנים צעירים ומוכשרים להיעשות לכוח מניע ראשון במעלה בפיתוח הסטנדרטים הגבוהים ביותר של מצוינות מוזיקלית ברחבי העולם. המשתתפים בתחרות הסולו משתנים בסבב קבוע משנה לשנה וכוללים פסנתרנים, כנרים, צ'לנים וזמרים. תחרות הפסנתר מתקיימת בשלב זה מדי חמש שנים. הזוכה מקבל בדרך כלל פרס כספי, סבב הופעות, ניהול, חוזה הקלטות ובכורות ניו-יורקיות באולמות הקונצרטים החשובים ביותר בעיר. בשנים שעברו, קיבל עליו משרד הקרן את המשימה לנהל זוכים חדשים במשך שתי עונות או עד שסוכן מסחרי מתגייס לטפל בעסקיהם.
רמון ראול למבר
יומנו של למבר
יומן המלחמה שכתב למבר עד גירושו למחנה הריכוז דראנסי משקף את המאבק הפנימי שבו היה נתון ואת הכאב שחש לנוכח המאמצים לנדות את היהודים מן החברה הצרפתית. ביומן תיאר את הדילמות שהעסיקו אותו ותגובותיו למשבר. היומן מהווה מסמך חשוב לחקר יהדות צרפת בכלל ובתקופת השואה בפרט.
מולן רוז' (מחזמר)
מערכה ראשונה
במונמארטר, טולוז-לוטרק מספר לכריסטיאן שהוא התאהב בסאטין לפני הרבה מאוד שנים, כשהיא חיה ברחובות. הוא התרשם מהאופי שלה אבל היה יותר מידי נבוך כדי להתוודות על אהבתו אליה לאורך השנים. הוא דוחק בכריסטיאן לחזור לסאטין ולהתוודות על אהבתו (של כריסטיאן) אל סאטין, הוא מתעקש, "הדבר הכי גדול שתלמד אי פעם הוא רק לאהוב ולקבל אהבה בחזרה" ("Nature Boy"). כריסטיאן חוזר לסאטין על מנת לשכנע אותה שהם אמורים להיות ביחד. על אף שבהתחלה היא חושבת שזה מטופש, היא לבסוף מתאהבת בו ("Elephant Love Medley").
ווסט אנד (2021-הווה)
ב-5 בספטמבר 2022 הוכרז על צוות שחקנים חדש, לקראת חילופי השחקנים ב-17 באוקטובר 2022. ג'יימי מוסקטו יגלם את כריסטיאן, בעוד מליסה ג'יימס תגלם את סאטין. מאט ריקסון יגלם את הרולד זידלר, ומספר שחקנים חדשים יחליפו את צוות השחקנים הקודם.
קוריאה הדרומית
ההפקה עתידה להיפתח ב-20 בדצמבר 2022 ולרוץ עד ה-5 במרץ 2023.
מערכה שנייה
†הופיע בסרט.
קוצב לב
=
2. מעבד (סנסור) ===== המעבד מכיל טכנולוגיה (טלמטריה) ששולחת פלט, חשה ומעבדת מידע. בחלק מקוצבי הלב החדשים יותר ישנה טכנולוגיה מתקדמת, שיכולה למדוד את טמפרטורת הדם, מספר נשימות של המטופל והפעילות החשמלית של הלב.
תפקידים
בנוסף לכך, החוט המוליך אחראי על העברת המידע של הפעילות האלקטרונית של הלב.
מבנה
מרבית החוטים המוליכים עשויים משני סלילים מוליכים. הסיבה לכפילות הסלילים היא כדי לייצר יתירות, שתוכל לכפות במצב שבו אחד הסלילים לא עובד. סלילים אלו עשויים מסגסוגת של מתכות. בחלקו החיצוני, החוט המוליך עטוף בשכבות של חומר מבודד.
התאמת מבנה לתפקיד
כדי שהחוט המוליך יוכל לעורר שינוי בשריר הלב, הוא זקוק לצפיפות זרם גדולה בנק' ספציפית. על מנת לענות על צורך זה ולשמור על חיי הסוללה לאורך זמן רב יותר, קצה החוט הופך להיות קטן מאוד.
קוצב לב חד- לשכתי
קוצב לב חד לשכתי הוא בעל אלקטרודה אחת המחוברת לאחת מהלשכות, נכנס דרך וריד נבוב עליון אל חדר ימין או עליה ימין. לעיתים הקוצב יוכנס לעליה הימנית כאשר יש הפרעה בקוצב הראשי (SA node).
דפיברילטור (ICD)
תהליך השתלת הדפיברילטור אורך כשעתיים באופן דומה להשתלת קוצב רגיל. ההחלמה מהירה וניתן להשתחרר מבית החולים לאחר 24 שעות.
קוצב לב דו-חדרי (CRT)
תהליך השתלת הדפיברילטור אורך כשלוש עד ארבע שעות באופן דומה להשתלת קוצב רגיל. ההחלמה מהירה וניתן להשתחרר מבית החולים לאחר 24 עד 48 שעות ממועד ההשתלה.
אבחון הפרעות קצב
את הפרעות הקצב מאבחנים תחילה בעזרת שינויים בהולכה החשמלית של הלב על ידי בדיקת אק"ג (שאינה פולשנית) ומאפשרת זיהוי מדויק למדיי אם אכן קיימות הפרעות קצב.
קוד קוצב הלב
צורות השימוש בקוצב הלב נקראות על ידי קוד בן חמש אותיות.
בראט
היסטוריה
בראט נכבשה ב-1417 בידי האימפריה העות'מאנית. תחילה הצטמצמה העיר והתפתחותה נעצרה, אולם החל מהמאה ה-16 פעלו העות'מאנים על מנת לחזק את ביצוריה, והיא שבה לשגשג. בתקופה זו פעלו בה הציירים אונופרי (Onufri) ובנו ניקולה (Nikolla), הנחשבים לידועים שבציירי אלבניה בתחילת הרנסאנס. ציוריו של אונופרי מעטרים את קירותיה של כנסיית תאודור הקדוש (Shen Todher) וציוריו של ניקולה מעטרים את קירות כנסיית מריה הקדושה ולאהרנה. גם כנסיית ניקולאס הקדוש בעיר משמשת כמוזיאון ליצירתם. לפי אחת הטענות נקבר שבתאי צבי בבראט ב-1676.
אתרים אחרים
לאחר הכיבוש העות'מאני התאסלמו רוב תושביה של העיר והוקמו בה מספר מסגדים, שהידועים שבהם הם "מסגד הסולטאן" (Xhamia e Mbretit) ו"המסגד האדום" (Xhamia e Kuqe), שניהם מהמאה ה-15, "מסגד העופרת" (Xhamia e Plumbit) מהמאה ה-16, ו"מסגד הנערים" (Xhamia e Beqareve) מהמאה ה-19. בעיר נבנו גם בתי תפילה סופים. גשר גוריצה הוקם לראשונה בשנת 1780, והוא עשוי מלבנים. בגשר שאורכו 129.3 מטר, רוחבו 5.3 מטר וגובהו 10 מטרים, קבועות שבע קשתות באורך של 9 עד 16.7 מטר. הוא שופץ בשנת 1922, אך מצבו שב והידרדר.
שלף שפתני
השלף יכול להגיע לאורך 54 ס"מ והוא בעל סנפירים מפוארים בצבעי ירוק-אפור עם קשקשים מובלטים בקצוות שחורים, סנפיר גבי שצבעו צהוב-אפרפר ולעיתים סגול וראש בהיר, לעיתים עם מצח אפור כהה ופס שחור בין המצח לעיניים האדומות שלו. סנפירי החזה קטנים וצהובים והסנפירים האחוריים והזנב כחולים ולעיתים בעלי קצוות בהירים. לעיתים ישנם פרטים הצהובים לאורך כל גופם למעט הלסתות הלבנות. הדגים הצעירים שחורים במרבית גופם ובעלי סנפיר גב מעוגל יותר.
דפים לחקר השואה
בין הכותבים בכתב העת נמנים חוקרים מרכזיים של תקופת השואה ולימודי ישראל, ביניהם: אריה כוכבי, יהודה באואר, יואב גלבר, חנה יבלונקה, איליה אלטמן, קטרין שטול, רבקה ברוט, אליעזר שורץ, מיכאיל טיאגלי, אביחי צור, בתיה שמעוני, פדריקו פינקלשטיין.
פסק דין טלי איסקוב
אפיקי מים נ' רמי פישר – בית הדין האזורי לעבודה בנצרת
התנגדות החברה: התכתובת נשמרה על מחשב החברה, שהוא רכושה ואשר החברה רשאית לעשות בו שימוש כרצונה, אין מדובר בחומר פרטי של פישר, אלא בחומר המצוי על מחשב החברה שפישר היה אמור לעשות בו שימוש לצורכי עבודה בלבד. יתר על כן, תשדורות הדוא"ל אינן חומר פרטי של פישר, אלא מהוות קניין של החברה, שכן, נשלחו במסגרת עבודת פישר אצל החברה ותוך שימוש ברכוש החברה. ובסיכום: באיזון הראוי בין זכותו של פישר לפרטיות לבין זכותה הקניינית של החברה והאינטרס הציבורי שבחשיפת האמת, ידן של האחרונות על העליונה.
האסור והמותר במעקב – לפי סוגי תיבות הדואר
סיווג תיבות דואר: פסק דין איסקוב של בית הדין הארצי לעבודה נכתב על מנת לקבוע הלכה ולהנחות את בתי הדין האזוריים. למטרה זו סיווגו השופטים את תיבות הדואר. השופטים הגדירו את המותר והאסור גם בסוגי תיבות שלא היו רלוונטיים בשני הערעורים שנידונו בבית המשפט.
הכרעות בית הדין הארצי בערעור אפיקי מים
פישר טען כי אפיקי מים העתיקה מהמחשבים שבבעלותה תשדורות דוא"ל, הן מתיבת הדואר האישית שהקצו לו והן מתיבת הדוא"ל הפרטית שלו האמורות להיות מאוחסנות רק בשרת של נטוויז'ן. החברה התקינה תוכנת מעקב כך שיתאפשר לה להאזין ולהעתיק גם תשדורות דוא"ל המגיעות לתיבה הפרטית שלו; לא יידעו אותו כי קיימת אפשרות טכנית להגיע לתיבת הדוא"ל הפרטית שלו וכי אפיקי מים לא קיבלו לכך את הסכמתו, בין במפורש ובין מכללא.
יומנו של חנון - דמויות
גרג הפלי
אף על פי שהוא מכונה חנון הוא לא מצליח בלימודים ומתנהג בצורה אנוכית פעמים רבות. הוא מודאג מאוד מרמת הפופולריות שלו וכיצד הוא נראה בציבור. לעיתים הוא מדמיין מציאויות לא רגילות, כמו חיים לאחר המוות או פלישה של חייזרים, וגם מדמיין את חייו כעשיר ומפורסם כשיגדל. רוב הזמן הוא אוהב לשחק במשחקי וידאו או פלייסטיישן או לצייר קומיקסים. לרוב הוא מסתובב עם חברו ראולי, אך לעיתים קרובות הם רבים.
ראולי ג'פרסון
משפחתו של ראולי מסתייגת מגרג ומהתנהלותו, והם משתדלים שלא להטיף לבנם או להעניש אותו. ראולי כמעט ולא נענש בכיתות והמורים אוהדים אותו, דבר העוזר לו להיבחר למועצת התלמידים. הוא גם מתקשה לשקר ומרגיש אשמה חזקה.
בספר "יומנו של חבר מושלם", ראולי הוא המספר והגיבור במקום גרג, אשר מוצג שם כגורם שלילי מבחינת ראולי.
רודריק הפלי
לרוב מני נהנה להעיק על גרג ולהגעיל אותו ולמרות שהוא קטן הוא מבין בטכנולוגיה או בספרדית יותר משאר המשפחה וכן מקבל הרבה כסף מהוריו ולעיתים גם מאחיו, כעונש. אין לו הרבה חברים והוא פחדן גדול, גם מדברים דמיוניים.
גאמי הפלי
היא נוהגת לתת "שיחה חשובה" עם כל בן משפחה שמגיע לגיל מסוים. גרג מגיע לשיחה אליה אך מתברר שהיא נוטה לדבר על התבגרות דימוי גוף, מה שמלחיץ את גרג והוא בורח מהחדר.
שלי ומרלי
שלי ומרלי הן זוג חברות טובות המופיעות בסרט הראשון ותחילת הסרט השני בגילומן של סמנתה פייג׳ ואווה יוז (בהתאמה). הן לומדות בכיתתו של גרג ולוקחות חוג בישול כמותו וכמו ראולי. הן נהנות לטפל בראולי לאחר שידו נשברה, אך מתרחקות מגרג והתנהלותו.
מאק דיגבי
מאק הוא מושא הערצה של גרג, אשר מתלהב מאורח החיים שלו וחולם להיות יוטיובר כמותו. הוא ורודריק מנסים להיכנס לכנס שלו וגרג נכנס אך בטעות מכבה את המחשבים של מאק בעוד סוזן מביכה אותו. להפתעת גרג מסתבר שמאק מעריץ שלו, עקב סרטון מפורסם בו גרג מטלטל חיתול בתוך בריכת כדורים.
מזי
מזי נראה גם בסרט השלישי, בתור כלב לברדודל.
טנטלוס
סיפורו של טנטלוס
פלופס, שקם לתחייה, נחטף בידי פוסידון ונלקח לאולימפוס להיות ארומנוס של האל. מאוחר יותר השליך זאוס את פלופס מהאולימפוס בעקבות זעמו על טנטלוס. היוונים מימי התקופה הקלאסית טענו כי היו מזועזעים ממעשיו של טנטלוס; קניבליזם, קורבן אדם ורצח בן היו זוועות נוראות וטאבו. טנטלוס היה מייסדו של בית אטריוס, שבו המשיכו להיעשות באופנים שונים זוועות נוספות. פורענויות התרחשו עקב מעשים אלו, שהפכו את הבית למושא של טרגדיות יווניות. זוועות אלה כוללות רצח משפחה, כגון הקרבתה של איפיגניה, רצח אגממנון והקנוניה שעשתה קליטמנסטרה. הקללה הוסרה רק עם אורסטס, שעבר משפט צדק באתונה ויצא זכאי. על קללת בית אטראוס בשלביה האחרונים כתב אייסכילוס את האורסטיאה.
בסיפור אחר הואשם טנטלוס בגנבת כלב עשוי זהב אשר יצר הפייסטוס (אל המתכות ועבודות הריקוע) בשביל ריה כדי לשמור על זאוס העולל. פנדריוס, חברו של טנטלוס, גנב את הכלב ונתן אותו לטנטלוס למשמורת. כאשר ביקש ממנו פנדריוס לאחר מכן להחזיר את הכלב, הכחיש טנטלוס שהוא היה בידיו, ואמר כי "לא ראה וגם לא שמע על כלב מזהב". לפי רוברט גרייבס, תקרית זו היא הסיבה שאבן ענק תלויה מעל ראשו. אחרים טוענים כי טנטלוס הוא שגנב את הכלב ומסר אותו לפנדריוס למשמורת.
קונסול דיפלומטי
במצרים, במאה התשע עשרה, למשל, מילא הלורד קרומר, ששימש כקונסול בריטניה במצרים, תפקיד מדיני בכיר. דוגמה עדכנית יותר ניתן למצוא בסמכותו של הקונסול האמריקאי בירושלים אשר מהווה את הנציגות הדיפלומטית הבכירה של ארצות הברית כלפי הרשות הפלסטינית.
לילה אלקורן
מוות
לפני מותה ב-28 בדצמבר 2014, אלקורן תיזמנה שמכתב ההתאבדות שלה יפורסם ברשת החברתית טמבלר ב17:30. במכתב, היא ציינה את כוונתה לסיים את חייה:
מחכים לנצח
עלילה
אביה של אמה מת. אמה הולכת לדבר עם ג'ו ומספרת לו שהיא מצטערת על מה שעשתה לוויל.
בית מדרש
בית מדרש הוא מקום המשמש ללימוד תורה, לדיון ולתפילה. בעבר שימש גם כבית-ועד לענייני ציבור. המונח בית מדרש מציין מקום מיוחד ללימוד התורה, במובחן מבית כנסת המציין מקום תפילה. אף על פי שגם בראשון מקיימים תפילות, עיקרו הוא בלימוד דווקא.
דיני בית המדרש
בית המדרש הוא מקום קדוש, ונוהגים בו כבוד ואין מקלים בו ראש, בדומה לבית הכנסת. יתרה מזו, קדושתו, על פי ההלכה, גדולה מקדושת בית הכנסת, ולכן אסור להפוך מקום המשמש כבית המדרש לבית הכנסת, כי אין מורידים בקדושה.
רדיפת הסינים בגרמניה הנאצית
היסטוריה
בינואר 1938, הוקמה במשרד הראשי לביטחון הרייך "המחלקה הסינית" שבראשה הועמד ריינהרד היידריך. המחלקה נועד לטפל ולשלוט באוכלוסייה הסינית. בעקבות כך, רוב הסינים שהתגוררו בגרמניה בחרו לחזור לסין אך חלקם בחרו להישאר באירופה ואף להילחם במלחמת האזרחים בספרד. על פי דו"ח סיני, האוכלוסייה הסינית בגרמניה הצטמצמה לפחות מ-1,200 אנשים ערב מלחמת העולם השנייה.
לאחר שהממשלה הסינית הכריזה מלחמה על גרמניה הנאצית בעקבות ההתקפה על פרל הארבור בשנת 1941, הגסטפו פתח בגל מעצרים המוניים של גרמנים סינים ואזרחים סינים ברחבי גרמניה. הוחלט לרכז את חלקם במחנה עבודה בהמבורג. שם הנאצים השתמשו בהם לעבודות כפייה. רבים מהסינים שהיו במחנות עונו, הותקפו והוטרדו על ידי הגסטפו.
קרב שוויבה (1915)
זירת הקרב
העיירה שוויבה נמצאת כ-10 ק"מ מדרום מערב לבצרה. לאחר שהבריטים אבטחו את צידה המזרחי והצפוני של בצרה הפך צידה הדרום מערבי ל"בטן הרכה" של העיר וזאת על אף שביצות חצצו בין שוויבה לבצרה.
צבא בריטניה
בעיירה שוויבה התבצרו כ-7,000 חיילים בריטים כשרובם מהבריגדה ההודית ה-30 (של הדיוויזיה ה-12) בפיקודו של מייג'ור גנרל צארלס מליס. חיילים אלו הקימו מערך של תעלות וגדרות תיל.
יגדל אלוהים חי
יגדל אלוקים חי הוא פיוט המיוסד על שלושה עשר עקרי האמונה שקבע הרמב"ם (בפירושו לפרק חלק). בפיוט 13 שורות, אחת לכל אחד מהעיקרים, בנוסח הספרדים יש בסוף הפיוט עוד שני חרוזים.
קאזוקי טאקאהאשי
קריירה
בין המאנגות הנוספות שפרסם לאחר מכן נמנות, בין היתר, מאנגה בת פרק אחד בשם Drump שהתפרסמה ב-Weekly Shōnen Jump ב-2013; The Comiq משנת 2018; ומאנגה בת פרק אחד בשם Secret Reverse שנכתבה ופורסמה ב-2019 כחלק משיתוף פעולה בין Shueisha לבין מארוול קומיקס.
חיים אישיים
ב-4 ביולי 2022, טבע טאקאהאשי למוות וגופתו נמצאה יומיים לאחר מכן, ב-6 ביולי, בסמוך לחופי נאגו שבאוקינאווה, על ידי משמר החופים היפני. על פי דיווח שהתפרסם ב-11 באוקטובר בעיתון "כוכבים ופסים" של הצבא האמריקני, טבע טאקאהאשי בניסיון להציל שלושה בני אדם שנלכדו בזרם סחף.
נייג'ל וינטרברן
קריירה
וינטרברן התאקלם בווימבלדון במהירות, והיה אחד מהשחקנים הבולטים במועדון שהצליח להעפיל לליגה הראשונה ב-1986. יחד עם וינטרברן שיחקו שחקנים ידועים כגון ג'ון פשנו ולורי סאנצ'ז, והמועדון סיים את עונתו הראשונה בליגה הבכירה במחצית העליונה של הטבלה, והגיע עד לרבע גמר גביע ה-FA. וינטרברן הוכתר לשחקן השנה של האוהדים בכל אחת מארבע העונות שלו במועדון, וסגנון משחקו שהיה שונה מזה של שאר השחקנים משך את תשומת לבו של המאמן ג'ורג' גרהאם מארסנל, שחיפש מחליף לטווח הארוך לקפטן קני סנסום. וינטרברן עבר לארסנל בקיץ 1987 תמורת סכום של 350,000 לירות שטרלינג.
הגנת ארסנל התחזקה עם הגעתו של השוער דייוויד סימן בעונת 1990/1991, ובאותה עונה חוליית ההגנה הצטיינה והמועדון הפסיד רק במשחק אחד. שנתיים לאחר מכן וינטרברן היה בסגל שזכה בשתי תחרויות הגביע (גביע ה-FA וגביע הליגה), ובכך השלים זכייה בכל התארים האפשריים באנגליה.
ארסן ונגר החל לאמן את ארסנל בסוף 1996, ובזכות הכללים החדשים שקבע שחקני ההגנה הצליחו להצטיין בשנים האחרונות של הקריירה שלהם. וינטרברן זומן לנבחרת על ידי המאמן הווארד וילקינסון לקראת משחק הידידות נגד נבחרת צרפת ב-1999, אך לבסוף הועדף על פניו גרהאם לה סו ווינטרברן ישב על ספסל הנבחרת לאורך כל המשחק.
ראבקה זדרוי
יהודי ראבקה זדרוי
בשנת 1941 רוכזו יהודי העיירה בגטו שהוקם בה. בתקופה זו פעל בעיירה בית ספר לאנשי ס"ד, אשר הכשירם בשיטות רצח שונות, תוך שימוש ביהודי העיירה וכפרי הסביבה כמטרות חיות, ורצח רבים מהם.
גריון
תחבורה
דרך הגישה הראשית לכפר היא בכביש היוצא מהעיירה אולון ודרך וילאר-סור-אולון. קיימת דרך נוספת, צרה יותר, העולה מהעיירה בה (Bex).
כריסי היינד
בהשראת תרבות הנגד ההיפית עבדה היינד בלונדון עם מלקולם מקלארן ועם ויויאן וסטווד בחנות הבגדים שלהם "SEX". ב-1978 הקימה להקה משלה בשם הפריטנדרס, יחד עם פיט פרנדון, ג'יימס האנימן-סקוט ומרטין צ'יימברס. כזמרת, כותבת שירים וגיטריסטית, הייתה היינד היחידה שנשארה בלהקה לאורך כל שנותיה. בנוסף הקליטה היינד שירים עם מוזיקאים אחרים בהם פרנק סינטרה, שר (זמרת) ו-UB40. ב-2005 נבחרו כריסי היינד עם הפריטנדרס להיכלל בהיכל התהילה של הרוק אנד רול.
הלן אלינגהאם
קריירה
ב־22 באוגוסט 1874 נישאה לויליאם אלינגהם, משורר אירי ועורך המגזין פרייזר, שהיה כמעט כפול מגילה. לאחר נישואיה ויתרה על הקריירה שלה כמאיירת ופנתה לציור בצבעי מים. ב־1881 עברה המשפחה מצ'לסי לוויטלי בסארי. בנה הראשון נולד בנובמבר 1875 ונקרא ג'רלד קרלייל. בתה נולדה ב-21 בפברואר 1877 ובנה האחרון ב-11 במאי 1882. הלן החלה לצייר את הנוף היפה סביבה, ובמיוחד את בתי האיכרים הציוריים ואת הקוטג'ים של סארי וסאסקס, שבזכותם התפרסמה.
מורשת
״האגודה לכבודה של הלן אלינגהם״ נוסדה בשנת 2000. הבתים שהיא גדלה בהם מצוינים בלוחות כחולים.
לוטציום
צורה בטבע
לוטציום לא מופיע בטבע בצורתו החופשית, אלא יחד עם מתכות אחרות. תהליך הפרדתו ממתכות אחרות הוא קשה במיוחד, מה שהופך אותו (יחד עם נדירותו) לאחד היסודות היקרים ביותר בעולם (מחירו גבוה פי שישה מזהב).
ניקולאי קודריצקי
קריירה
בעונת 1992/1993 כבש 17 שערי ליגה, הגיע למעמד בכיר בקרב שחקני בני יהודה, ואף קיבל את סרט הקפטן. בשנים האלה נאבקה הקבוצה על האליפות וקודריצקי כיכב במדיה לצידם של חיים רביבו ואלון מזרחי. קודריצקי גם היה לחביב הקהל וכונה על ידי חלקם בשם "הצאר ניקולאי".
חבייר אגירה
כמאמן
בשנת 1995 החל אגירה בקריירת האימון שלו באטלנטה המקסיקנית, קבוצתו לשעבר כשחקן. כבר בשנה שלאחר מכן הוא סיים את תפקידו כמאמן הקבוצה, אך מונה למאמן קלוב פצ'וקה ב-1998. את פצ'וקה הוא הוביל לזכייה באליפות ליגת העל המקסיקנית ב-1999.
האל סיטי
השנים האחרונות
האל ירדה מליגת המשנה האנגלית בעונת 1990/1991, וחמש שנים אחר כך ירדה גם מהליגה האנגלית השלישית. בשמונה העונות הבאות התמודד המועדון עם קבוצות הליגה האנגלית הרביעית, תוך שהוא חווה משברים כלכליים חמורים; לזמן מה אף נאסר עליהם לשחק באצטדיונם דאז, בות'פרי פארק, כיוון שלא עמדו בתשלום השכירות. המועדון היה כבר על סף פשיטת רגל כאשר נרכשו לבסוף על ידי אדם פירסון, לשעבר בכיר בלידס יונייטד.
מזל עקרב
שיוך אסטרולוגי
מזל עקרב הוא אחד משלושת מזלות יסוד המים, יחד עם מזל סרטן ומזל דגים. הוא משתייך לקבוצת המזלות הקבועים, יחד עם מזל שור, מזל אריה ומזל דלי. הכוכב השליט של מזל עקרב הוא פלוטו, אם כי אסוציאציה זו היא מודרנית, ובאסטרולוגיה ה"קלאסית", עוד לפני גילויו של פלוטו, השתמשו (ועדיין משתמשים) בכוכב מאדים במקומו, כיום משתמשים במאדים כשליט משני למזל עקרב. הבית האסטרולוגי של מזל עקרב הוא הבית ה-8 שמסמן חיים ומוות מיניות ומאבקים רגשיים. המזלות המתאימים למזל עקרב הם מזל סרטן, מזל דגים, מזל גדי, מזל בתולה ומזל שור שזהו המזל המשלים למזל זה.
אורי יניב
אורי יניב (נולד ב-23 ביוני 1982) הוא שחקן ישראלי.
בית לחם
בֵּית לֶחֶם (בערבית: بيت لحم בֵּיתּ לַחְם) היא עיר בהר חברון שבהרי יהודה, כ-10 ק"מ דרומית לירושלים. העיר נמצאת בשטח A שבשליטת הרשות הפלסטינית.
נכון ל-2010 מתגוררים בעיר כ-30,000 בני אדם. העיר היא בירת נפת בית לחם, שכוללת עיירות כגון בית סאחור, בית ג'אלה, אל-ח'דר ועוד. בנפה מתגוררים על פי הערכות הרשות הפלסטינית כ-200,000 בני אדם.
היסטוריה מקראית
בית לחם נמנית ראשונה ברשימת הערים למצור המיוחסת לרחבעם (דה"ב יא 6), וברשימת ערי יהודה, בקבוצה 9 שבהר . שתי הרשימות מיוחסות במחקר המודרני למחצית השנייה של תקופת המלוכה.
התקופה הצלבנית
ביום חג המולד בשנת 1100 הוכתר בעיר בולדווין הראשון כמלך ממלכת ירושלים.
המאה ה-21
לדברי ראש העירייה לשעבר ויקטור בטארסה אם במאה ה-20 האוכלוסייה הנוצרית הייתה הרוב המוחלט בעיר (כ-90%), עתה הם מהווים מיעוט של כ-40% מאוכלוסיית העיר.
במסורת היהודית
לפי המסורת רחל נקברה לא הרחק מבית לחם, והמבנה הקרוי "קבר רחל" והמצוי במבואותיה הצפוניים, הוא אתר עלייה לרגל.
דמוגרפיה
החוקר הגרמני בלדנשפרגר כתב בשנת 1897 שבימיו אוכלוסיית בית לחם הורכבה משלוש קבוצות מרכזיות: מוסלמים שהגיעו מחורבות בית פאג'ור הסמוכה והתיישבו באחד מחלקי העיר בשלהי המאה ה-18; נוצרים לטינים, שהם צאצאיהם של צליינים וסוחרים אירופאים, שלאור המקור האיטלקי של שמותיהם ייתכן שמקורם מונציה; והנוצרים היוונים, שהם צאצאי תושביה הנוצרים הוותיקים יותר של העיר, או שהיגרו אליה במשך השנים.
אלון גור אריה
ביוגרפיה
משמש כמרצה לתסריטאות בבית הספר "סם שפיגל"
בית לחם
כדורגל
כחמישה ק"מ מערבית לבית לחם ממוקם אצטדיון אל-ח'דר. האצטדיון נחנך בשנת 2007, מכיל 6,000 מושבים ונבנה במימון ממשלת פורטוגל. המגרש עומד בתקן הבינלאומי ובכל דרישות פיפ"א. אורכו 106 מטר ורוחבו 76 מטרים. באצטדיון משחקות קבוצות ואדי א-ניס ושבאב אל-ח'דר מליגת העל הפלסטינית.
אלון גור אריה
במאי ותסריטאי
ב-2016 ביים וכתב את הסדרה "קצפת ותות" עבור Hot vod בכיכובם של ישראל גוריון, איריס ודניאל קטן וחן וודה שעוסקת בעונות השנה.
צ'ט ברשת
שידר את "צ'ט ברשת" ברדיו תל אביב יחד עם יוצאי התכנית היפופוטם. במסגרתה הוקרן על מסך הטלוויזיה של ערוץ 2 צ'ט בהשתתפות הצופים. הפסקול שודר מרדיו תל אביב וכלל דיאלוגים מצחיקים ומשחקי רדיו עם המאזינים. המשחק גורו - בו שני אנשים זרים מנסים למצוא מכר משותף. המשחק "מי רוצה שקל" - פרודיה על מי רוצה להיות מיליונר.
מלחין ומעבד
פתיח, שירים מקוריים ופסקול לסדרות ילדים בהן כתב: "ברוכים הבאים לבית ספר חגבים", "הצלצול הוא בשבילי" בערוץ הילדים, "נחשון כל יכול" בערוץ הופ!, "מה שלמה" בערוץ לוגי להם גם כתב את התסריט ושימש כעוזר במאי.
23FM
23FM היא סדרת טלוויזיה קומית ללימוד עברית ששודרה בטלוויזיה החינוכית בשנת 2007. התוכנית הופקה בשיתוף עם הפיקוח על הוראת השפה העברית במשרד החינוך.
הורן (עיר)
הורן (בהולנדית: Hoorn) היא עיר בהולנד, הממוקמת במחוז צפון הולנד. העיר ממוקמת 35 ק"מ צפונית מאמסטרדם. בשנת 2017 התגוררו בעיר כ-72,707 תושבים ושטח העיר הוא כ-53.25 קמ"ר, כאשר רובו (62%) מים. כף הורן בארץ האש, שהתגלתה על ידי יליד העיר וילם סכאוטן, וכן איי הורן בוואליס ופוטונה קרויים על שם העיר.